สังคมข่าวหุ้น
*ตลาดหุ้นปิดลบเล็กน้อย 1.66 จุด มาที่ 1,632.80 จุด มูลค่าการซื้อขายกว่า 6 หมื่นล้านบาท ระหว่างวันดัชนีลงไปแตะที่แนวรับพอดี 1,630 จุด และขึ้นไปแตะแนวต้านพอดีเช่นกันที่ 1,640 จุด มีนัยสำคัญว่าดัชนีน่าจะแกว่งไซด์เวย์ไปแบบนี้อีกสักพักนั่นแหละ ส่วนใครที่กังวลว่าจะลงไปลึก ๆ อีกหรือเปล่า ก็อยากจะวิสัชนาว่าไม่น่าแล้วล่ะ หมดรอบขาลงไปแล้ว แต่ก็ไม่ใช่ว่าจะเด้งขึ้นพรวด ต้องใจร่ม ๆ
17 ต.ค. 2562

คาเฟอีน
*ตลาดหุ้นปิดลบเล็กน้อย 1.66 จุด มาที่ 1,632.80 จุด มูลค่าการซื้อขายกว่า 6 หมื่นล้านบาท ระหว่างวันดัชนีลงไปแตะที่แนวรับพอดี 1,630 จุด และขึ้นไปแตะแนวต้านพอดีเช่นกันที่ 1,640 จุด มีนัยสำคัญว่าดัชนีน่าจะแกว่งไซด์เวย์ไปแบบนี้อีกสักพักนั่นแหละ ส่วนใครที่กังวลว่าจะลงไปลึก ๆ อีกหรือเปล่า ก็อยากจะวิสัชนาว่าไม่น่าแล้วล่ะ หมดรอบขาลงไปแล้ว แต่ก็ไม่ใช่ว่าจะเด้งขึ้นพรวด ต้องใจร่ม ๆ
*AWC : บริษัท แอสเสท เวิรด์ คอร์ป จำกัด (มหาชน) วิ่งขึ้นมาแล้ว 5 วัน ปราบบรรดาเซียน ๆ ที่ให้ความเห็นก่อนหน้านี้ว่าจะไปไม่รอด หุ หุ…. เห็นฝีมือ FA ของเขาหรือยัง รวมถึงวิศวกรรมการกระจายหุ้น ล่าสุดราคาหุ้นปิด 6.80 บาท เพิ่มขึ้นมา 0.80 บาท จากราคาไอพีโอ 6.00 บาท แถมมูลค่าการซื้อขายเฉลี่ยต่อวันมากกว่า 3-4 พันล้านบาทซะด้วย ส่วนพี/อีที่ใครกังวลว่ามันสูงนั้น อยากจะบอกว่า บางทีเราซื้อหุ้นดูพี/อีอย่างเดียวไม่ได้ ต้องดู PE/G ดูอัตราการเติบโต ดูรายได้ข้างหน้า ฯลฯ เข้ามาประกอบเยอะ ๆ
*บมจ.บัตรกรุงไทย (KTC) ของ “ระเฑียร ศรีมงคล” ประธานเจ้าหน้าที่บริหาร กำไรไตรมาส 3/2562 ออกมาต่ำกว่าคารการณ์ หรือ 1,292 ล้านบาท หรือลดลง 7% ค่าใช้จ่ายในการตั้งสำรองที่เพิ่มขึ้น ตามการขยายตัวของพอร์ต และต้นทุนค่าใช้จ่ายในการจัดหาบัตรใหม่เพิ่ม แต่กำไร 9 เดือนแรกอยู่ที่ 4,205 ล้านบาท เพิ่มขึ้น 8% ส่วนราคาหุ้นวานนี้เปิด 40.75 บาท ไม่เปลี่ยนแปลง และเข้าใจว่าน่าจะสะท้อนกับผลประกอบการไปแล้วล่ะ เพราะช่วง 1 เดือนกว่า ๆ ราคาย่อตัวมาโดยตลอด
*หุ้น AMANAH บริษัทลูกของแบงก์อิสลามฯ ราคาวิ่งขึ้น 7.69% ปิด 3.36 บาท บวกไป 0.24 บาท มูลค่าซื้อขาย 183.7 ล้านบาท ถือเป็นการเด้งกลับ หลังจากก่อนหน้านี้ปรับฐานลงไปต่ำกว่า 3.00 บาท ส่วนแนวโน้มไตรมาส 3/2562 คาดกำไรเกือบ 70 ล้านบาท เพิ่มขึ้นกว่า 40% ถือว่าสูงมาก ขณะที่หนี้เสียลดลง รายจ่ายลดลง สินเชื่อขยายตัวดีขึ้น โดยเฉพาะสินเชื่อจำนำทะเบียนรถที่เพิ่มขึ้นเยอะมาก ๆ ในช่วง 9 เดือนแรก
*มาลุ้นกันว่า ซีอีโอคนใหม่ของปตท. PTT จะเป็นใคร เพราะล่าสุดที่ประชุมคณะกรรมการปตท.วานนี้ (17 ต.ค.) มีมติคัดเลือกคณะกรรมการสรรหาประธานเจ้าหน้าที่บริหารและกรรมการผู้จัดการใหญ่คนใหม่ แทน “ชาญศิลป์ ตรีนุชกร” ที่จะครบวาระการดำรงตำแหน่งในวันที่ 12 พ.ค. 2563 และมีมติคัดเลือกคณะกรรมการสรรหา จำนวน 5 คน และคณะอนุกรรมการพิจารณาผลตอบแทนจำนวน 4 คน ประกอบด้วยคณะกรรมการปตท. 3 คน และผู้แทนจากสำนักงานคณะกรรมการนโยบายรัฐวิสาหกิจ (สคร.) จำนวน 1 คน และคาดว่าจะเปิดรับสมัครผู้ที่จะมาดำรงตำแหน่งคนต่อไปในช่วงไตรมาส 4 ของปีนี้
*วันนี้ บมจ.คอปเปอร์ ไวร์ด หรือ CPW เป็นผู้ประกอบธุรกิจจัดจำหน่ายสินค้าดิจิทัลไลฟ์สไตล์ โทรศัพท์มือถือ คอมพิวเตอร์ แท็บเล็ต และอุปกรณ์เสริม ครอบคลุมแบรนด์ชั้นนำกว่า 200 แบรนด์ และมีสินค้าหลากหลายกว่า 2,000 รายการ เริ่มซื้อขายในตลาดหลักทรัพย์ฯ ในกลุ่มอุตสาหกรรมบริการ หมวดพาณิชย์ CPW มีทุนจดทะเบียนชำระแล้ว 220 ล้านบาท ราคาพาร์หุ้นละ 0.50 บาท ภายหลังการเสนอขายหุ้นสามัญเพิ่มทุนให้แก่ประชาชนครั้งแรกจำนวน 160 ล้านหุ้น ราคาหุ้นละ 2.38 บาท มีทุนจดทะเบียนชำระแล้ว 300 ล้านบาท มีมูลค่าระดมทุนรวม 380.80 ล้านบาท และมีมูลค่าหลักทรัพย์ ณ ราคา IPO 1,428 ล้านบาท